VS001660
Datum: 1995-08-26T02:00:00.000+02:00
datum_sodbe_i_stopnje: 2004-02-19T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice
fischer: izredno hudi primeri
odskodnina: 13.300.000,00 SIT
opombe: II Ips 596/2006. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Ob nesreči študent gradbeništva, športnik, sedaj fizični delavec

## Škodni dogodek

Prometna nesreča.

## Poškodba

Zlom lobanjskega dna, zlom desne senčnice, krvavitev iz desnega sluhovoda, obtolčenina možganov, krvavitev v možganih v velikosti 2X2 cm z izraženim endemom, okvara desnega perifernega obraznega živca, posledični psihoorganski sindrom in postravmatska epilepsija.

## Telesne bolečine

3.000.000,00 SIT Tožnik je trpel telesne bolečine oz. Glavobol, ki je močan in kontinuiran trajal 1 teden, občasno močan 2 dni v toku sicer stalnega srednje močnega glavobola 1 mesec, srednje močan in stalni je trajal 1 mesec, občasni lažji do srednje močni glavoboli, katerih intenziteta in pogostost je odvisna od številnih sprožilnih situacij pa še vedno traja. V posledici poškodb je tožnik prestal več težkih epileptičnih napadov ter več kot 5 let užival zdravila proti epilepsiji. Ves čas zdravljenja je imel težave s spominom, hojo, zaradi pereze je imel spačen videz, bil je časovno in osebnostno neorientiran.

#### Hospitalizacija

17 dni na ORL oddelku.

#### Ambulantno zdravljenje

Zdravljenje pri specialistih nevrologih, otologu, psihologu.

#### Nevšečnosti med zdravljenjem

ADG, RTG, EEG in CT pregledi, dolgotrajno jemanje zdravil. Zadnji nevrološki pregled je imel 20.11.1998. Jemanje zdravil proti epilepsiji. Jemanje zdravil proti glavobolom.

## Strah

1.000.000,00 SIT Tožnik primarnega strahu ni trpel zaradi hude in podaljšane motnje zavesti, trpel pa je intenziven in dalj časa trajajoči sekundarni strah.

## Zmanjšanje življenjske aktivnosti

9.000.000,00 SIT Zaradi organske cerebralne prizadetosti ima tožnik diskretno nominalno afazijo, predvsem pa motnje verbalnega spomina, diskretni izpad motorike in senzibilitete po hemitipu desno. Zato je realno pričakovanje, da bo tožniku npr. desna roka oslabela, kar ga bo funkcijsko oviralo. Ker je poškodba povzročila okvaro in prizadetost kognitivnih funkcij, je tožnik prizadet na vseh področjih življenja za 60%. Ker ima težave s spominom, mišljenjem in spoznavanjem, mentalne sposobnosti so podpovprečne, upad inteligentnosti je bil visok, je bil s tem onemogočen ali vsaj zelo otežen tudi tožnikov nadaljnji študij in zato sedaj dela kot fizični delavec. V sled poškodbe pa tožnik trpi tudi na socialnem in emocionalnem področju, kar je skupaj privedlo do osebnostne spremenjenosti kot so trajne osebnostne motnje (spremenljivo razpoloženje z zapadanjem v apatijo in globoko depresijo, občasni izbruhi jeze in agresivnosti, umik v socialno osamo). Prikrajšan je za športno in socialno udejstvovanje, za skladno uspešno življenje v zakonu, za družinsko življenje in za zadovoljivo spolno konzumiran zakon. Je poročen, oče enega otroka.

## Skaženost

300.000,00 SIT Vidne brazgotine na obrazu in vratu, ki pa bolj kot skaženost predstavljajo estetski defekt. Predvsem je opazna brazgotina v spodnjem ustnem kotu in brazgotina pod brado proti vratu.

---

ZOR člen 200, 203